خالید ئێرتوغروڵ

خالید ئێرتوغرۆڵ (تورکی: Halit Ertuğrul)، نوسەرێکی تورکی ناودارە، خاوەنی چەندین ڕۆمان و چیرۆکە کە ناوەڕۆکی بەسەرھاتەکانیان لە چیرۆکی ڕاستەقینەوە وەرگیراون، بەشێک بەرھەمەکانی وەرگێڕدراونەتە سەر زمانە جیھانییەکان لەوانەش زمانی کوردی.

 ژیانی 
خالید ئێرتوغرۆل لە شاری ئادیامان ھاتۆتە دنیاوە لە تورکیا، خوێندنی سەرەتایی ھەر لەو شارە تەواو کردووە، دواتر پەیمانگەی زانستی نێغەدە و کۆلێژی زانستە پەروەردەیەکانی تەواوکردووە، و دواتر ماستەری بە دەستھێناوە و تا دواجار پلەی دوکتۆرای وەرگرتووە لە زانکۆی ساکاریا لە بەشی زانستە کۆمەڵایەتیەکان.

چەندین ساڵ وەک مامۆستا و بەڕێوەبەر لە خوێندنگەکاندا ئیشی کردووە و ھەروەھا لە چەند زانکۆیەکی تورکیادا دەرسی وتۆتەوە و بەشداری چەندین چالاکی کردووە لە ناو تورکیا و دەرەوەیدا.

 نوسینەکانی 
بەرھەمەکانی خالید ئێرتوغرۆل زۆربەی لە شێوەی ڕۆمان و کورتە چیرۆکدا داڕێژراون و ناوەڕۆکی بەسەرھاتەکانیان لە ڕووداوی ڕاستەقینەوە وەرگیراوە، بە شێوازێکی کاریگەر و زمانێکی ئاسان داڕێژراون بە شێوەیەک کە خوێنەر کەمەندکێش دەکەن بۆ ئەو دیمەنانەی نووسەر دەیخاتە ڕوو و ھەستی خوێنەر ئەجوڵێنن.

زیاتری نوسینەکانی پەروەردەیین و مەبەست لێیان چارەسەرکردنی کێشە دەروونی و ڕۆحیەکانی گەنجان و لاوانە.

 دانراوەکانی 
خالید ئرتۆغرۆل خاوەنی چەندین بەرھەمە و خزمەتێکی دیاری ھەیە لە بورای فێرکردن و ڕۆشنبیرییدا و نزیکەی پەنجا کتێبی بە تورکی بە چاپ گەیشتووە و زۆربەی ئەم بەرھەمانە بۆ چەندین زمانی جیاواز وەرگێڕدراون، ھاوکات چەندین خەڵاتی ڕێز لێنانی وەرگرتووە.

کۆمەڵێکی زۆر لە بەرھەمەکانی وەرگێڕدراونەتە سەر زمانی کوردی کە چەندین جار چاپ دەکرێنەوە و خوێنەرێکی باشیان ھەیە، لەو کتێبانەش:
#کتێبوەڕگێڕنووسەرناوەندی چاپ١ئایسڵگۆنا غەریب خالید ئێرتوغرۆل ناوەندی ڕاگەیاندنی ئارا٢محەمەد دوزجەییگۆنا غەریب ناجی خالید ئێرتوغرۆل ناوەندی ڕاگەیاندنی ئارا٣ژینی پڕ ئەسرینئەحمەد تاھیر خالید ئێرتوغرۆلنوسینگەی تەفسیر٤ئەو پیاوەی لە دووی خۆی دەگەڕێتشەیدا عەلیخالید ئێرتوغرۆلناوەندی ڕاگەیاندنی ئارا٥بەھار ھاتە ژیانمەوەتارا محەمەد خالید ئێرتوغرۆلناوەندی ڕاگەیاندنی ئارا٥محەمەد (د. خ) مامۆستای ھەمووانتارا محەمەد خالید ئێرتوغرۆلناوەندی ڕاگەیاندنی ئارا٦کچی خۆرھەڵاتشەیدا عەلی خالید ئێرتوغرۆلناوەندی ڕاگەیاندنی ئارا٧گەڕانەوە لە ھەڵدێرھێمن عوسمان خالید ئێرتوغرۆلناوەندی ڕاگەیاندنی ئارا٨دوایین ھەناسە لە سوجدەداتارا محەمەد خالید ئێرتوغرۆلناوەندی ڕاگەیاندنی ئارا٩جانانسروشت ڕەووف خالید ئێرتوغرۆلناوەندی ڕاگەیاندنی ئارا١٠ئەو ئافرەتەی خۆی دۆزییەوەتارا محەمەد خالید ئێرتوغرۆلناوەندی ڕاگەیاندنی ئارا١١ئەو ئافرەتەی لەدووی خۆی دەگەڕێتمحەمەد خالید خالید ئێرتوغرۆلناوەندی ڕاگەیاندنی ئارا١٢سەلیم و خەندەتارا محەمەد خالید ئێرتوغرۆلناوەندی ڕاگەیاندنی ئارا

 سەرچاوەکان 
 سایتی فەڕمی خالید ئێرتوغرۆل
  خالید ئێرتوغرۆل کێێە